section_heading: O pjesmi
paragraph_text: Kao singl, pjesma nije postigla uspjeh kao Minogueini prethodni singlovi s albuma Aphrodite. Nakon ranog debitiranja na ljestici zbog digitalnog preuzimanja albuma, pjesma je dospjela na 32. mjesto na britankoj ljestici. Tako je postala Minoguein najniže plasiran singl na toj ljestici poslije "The One" iz 2008. godine. Singl je objavljen u Australiji 28. veljače 2011. godine. Debitirao je na australskoj ljestvici na 55. mjestu, i tako postao njen peti singl koji nije dospio između prvih 50, poslije "Finer Feelings" iz 1992. (60. mjesto) i "Get Outta My Way" iz 2010. (69. mjesto). Unatoč neuspjehu u Ujedinjenom Kraljevstvu i Australiji, pjesma je postala Minoguein šesti hit broj jedna na američkoj Hot Dance Club Songs ljestici i treći singl s albuma Aphrodite na prvom mjestu te ljestice.